

**"Қазақстан Республикасының орта кәсiптiк оқу орындарына қабылдаудың Үлгi ережесiн бекiту туралы" Қазақстан Республикасы Бiлiм және ғылым министрiнiң 2000 жылғы 10 шiлдедегi N 707 бұйрығына өзгерiстер мен толықтырулар енгiзу туралы**

***Күшін жойған***

Қазақстан Республикасының Білім және ғылым министрінің 2003 жылғы 15 наурыздағы N 157 бұйрығы. Қазақстан Республикасы Әділет министрлігінде 2003 жылғы 7 сәуірде тіркелді. Тіркеу N 2232. Күші жойылды - ҚР Білім және ғылым министрлігінің 2005 жылғы 15 сәуірдегі N 244 (V053627) бұйрығымен.

      БҰЙЫРАМЫН:

      1. Қазақстан Республикасының Әдiлет министрлiгiнде 2000 жылғы 22 қыркүйекте N 1245 тiркелген "Қазақстан Республикасының орта кәсiптiк оқу орындарына қабылдаудың Үлгi ережесiн бекiту туралы" Қазақстан Республикасы Бiлiм және ғылым министрiнiң 2000 жылғы 10 шiлдедегi N 707
 бұйрығына
 мынадай өзгерiстер мен толықтырулар енгiзiлсiн:

      бұйрықпен бекiтiлген Қазақстан Республикасының орта кәсiптiк оқу орындарына қабылдаудың Үлгi ережелерi:

      Мынадай мазмұндағы 1-1-тармақпен толықтырылсын:

      "1-1. Кәсiптiк орта бiлiм беретiн оқу орындарына қабылдау кезiнде мемлекеттiк тапсырыстан ауыл (село) жастары арасынан шыққан азаматтар үшiн ауылдың (селоның) әлеуметтiк-экономикалық дамуын айқындайтын мамандықтар бойынша 30 пайыз, Қазақстан Республикасының азаматтары болып табылмайтын ұлты қазақ адамдарға 2 пайыз мөлшерiнде квота белгiленедi";

      Мынадай мазмұндағы 3-1-тармақпен толықтырылсын:

      "3-1. Кәсiптiк орта бiлiм беретiн оқу орындарына түсушi азаматтардан өтiнiш қабылдау 20 маусымнан 1 тамызға дейiн, түсу емтихандары (тестiлеу) 2 тамыздан 28 тамызға дейiн жүргiзiледi.

      Шығармашылық мамандықтарға құжаттарды қабылдау 10 шiлдеге дейiн, арнайы (шығармашылық) емтихандар 12 шiлдеден 18 шiлдеге дейiн жүргiзiледi";

      4-тармақта:

      бiрiншi абзацтағы "25 тамыздан кешiктiрiлмей" сөзi "30 тамыздан кешiктiрiлмей" деген сөзбен ауыстырылсын, "25 қыркүйектен кешiктiрiлмей" сөзi "30 қыркүйектен кешiктiрiлмей" деген сөзбен ауыстырылсын;

      5 тармақтағы "тапсыра алады" сөзi "тапсыруға құқығы бар" деген сөзбен ауыстырылсын;

      7-тармақтағы бiрiншi абзац мынадай редакцияда жазылсын:

      "7. Жалпы орта бiлiмi бар азаматтар үшiн түсу емтихандары жалпы орта бiлiмнiң үш пәнi, ал жалпы негiзгi бiлiмi бар тұлғалар үшiн, жалпы негiзгi бiлiмнiң екi пәнi бойынша жүргiзiледi.

      Мiндеттi түсу емтихандарының тiзбесiне жалпы негiзгi бiлiмi бар тұлғалар үшiн қазақ немесе орыс тiлдерi, ал жалпы орта бiлiмi бар тұлғалар үшiн қазақ немесе орыс тiлдерi және Қазақстан тарихы енгiзiледi. Арнайы немесе шығармашылық емтихандар (2-ден көп емес) талапкерлердiң таңдауына байланысты мамандықтардың ерекшелiктерiне қарай белгiленiп, түсу емтихандарының алдында орта кәсiптiк оқу орындары бекiткен бағдарлама бойынша жүргiзiледi";

      11-1 тармақтың екiншi абзацтағы ", қабылдау комиссиясының төрағасы бекiткен" сөзi алынып тасталсын.

      2. Кәсiптiк бастауыш және орта бiлiм департаментi (Қ.А.Лекер) осы бұйрықты белгiленген тәртiппен Қазақстан Республикасының Әдiлет министрлiгiне мемлекеттiк тiркеуге ұсынсын.

      3. Осы бұйрық Қазақстан Республикасының Әдiлет министрлiгiнде мемлекеттiк тiркеуден өткен күнiнен бастап күшiне енедi.

*Министр*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК